title: Decizia (UE) 2018/598 a Parlamentului European și a Consiliului din 18 aprilie 2018 de acordare a unei asistențe macrofinanciare suplimentare Georgiei

text:
               23.4.2018

               RO

               Jurnalul Oficial al Uniunii Europene

               L 103/8

         DECIZIA (UE) 2018/598 A PARLAMENTULUI EUROPEAN ȘI A CONSILIULUI
   din 18 aprilie 2018
   de acordare a unei asistențe macrofinanciare suplimentare Georgiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212 alineatul (2),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:

               (1)

               Relațiile dintre Uniunea Europeană (denumită în continuare „Uniunea”) și Georgia continuă să se dezvolte în cadrul politicii europene de vecinătate (PEV) și al Parteneriatului estic. Georgia a aderat la Parteneriatul estic al UE în 2009, acțiune urmată de negocierea unui acord de asociere UE-Georgia. Respectivul acord (2) (denumit în continuare „Acordul de asociere”), care include introducerea treptată a unei zone de liber-schimb complex și cuprinzător (DCFTA), a fost semnat în iunie 2014 și a intrat în vigoare la 1 iulie 2016.

               (2)

               Georgia continuă să se confrunte cu un mediu extern slab, care, prin reducerea exporturilor și a transferurilor bănești din exterior, a contribuit la o creștere relativ scăzută a PIB-ului în 2016. Deși creșterea regională și globală s-a accelerat în 2017, ea rămâne supusă riscurilor de deteriorare.

               (3)

               Deficitul bugetar al Georgiei rămâne semnificativ, iar raportul dintre datoria publică și PIB este în creștere. La rândul său, balanța de plăți a Georgiei rămâne vulnerabilă din cauza unui deficit de cont curent foarte mare și a datoriei externe importante. Rezervele valutare ale Georgiei au fost stabile în termeni absoluți, dar, având în vedere creșterea necesităților în materie de rezerve, ele au scăzut sub nivelul estimat de Fondul Monetar Internațional (FMI) ca fiind adecvat. Georgia continuă totodată să se adapteze cerințelor acordului de liber-schimb aprofundat și cuprinzător cu Uniunea.

               (4)

               În acest context, autoritățile georgiene și FMI au convenit, în aprilie 2017, asupra unui acord privind un mecanism de finanțare extinsă (MFE) cu o durată de trei ani, în valoare de 285,3 milioane USD, pentru perioada 2017-2020. Acordul a fost aprobat de Consiliul director al FMI la 12 aprilie 2017. Obiectivul acordului privind MFE este sprijinirea unui program de reformă economică grație căruia Georgia să-și reducă vulnerabilitățile economice și să promoveze o creștere economică mai puternică și mai favorabilă incluziunii.

               (5)

               Având în vedere nevoile reziduale de finanțare externă ale Georgiei, autoritățile din această țară au solicitat, în iunie 2017, asistență macrofinanciară suplimentară din partea Uniunii.

               (6)

               După conflictul militar cu Rusia din august 2008, Georgia a beneficiat de două operațiuni de asistență macrofinanciară cu privire la care Uniunea și-a luat angajamentul în cadrul Conferinței internaționale a donatorilor de la Bruxelles din octombrie 2008. Prima dintre aceste operațiuni, care a fost într-un cuantum de 46 de milioane EUR, integral sub formă de granturi, a fost implementată în perioada 2009-2010, iar a doua, care a fost din nou într-un cuantum de 46 de milioane EUR, jumătate sub formă de granturi și jumătate sub formă de împrumuturi, a fost implementată în perioada 2015-2017. De asemenea, Uniunea a pus la dispoziția Georgiei 610-746 de milioane EUR în cadrul Instrumentului european de vecinătate pentru perioada 2014-2020, inclusiv sprijin bugetar și asistență tehnică. În plus, Georgia beneficiază de Facilitatea de investiții pentru vecinătate, care a contribuit cu aproximativ 86 de milioane EUR la finanțarea de proiecte în Georgia în perioada 2008-2017.

               (7)

               Având în vedere că Georgia este o țară care face obiectul PEV, ea ar trebui să fie considerată eligibilă pentru a beneficia de asistență macrofinanciară din partea Uniunii.

               (8)

               Asistența macrofinanciară din partea Uniunii ar trebui să fie un instrument financiar excepțional de sprijin necondiționat și fără o alocare specială pentru balanța de plăți, care vizează satisfacerea necesităților imediate de finanțare externă ale beneficiarului și ar trebui să stea la baza punerii în aplicare a unui program de politică care să conțină măsuri ferme imediate de ajustare și de reformă structurală, menite să îmbunătățească poziția pe termen scurt a balanței de plăți.

               (9)

               Având în vedere că în Georgia există încă un deficit rezidual semnificativ de finanțare externă pentru balanța de plăți, în plus față de resursele furnizate de FMI și de alte instituții multilaterale, se consideră că asistența macrofinanciară pe care Uniunea ar urma să o furnizeze Georgiei este un răspuns adecvat, în actualele circumstanțe excepționale, la solicitarea Georgiei de sprijin pentru stabilizarea sa economică, alături de programul FMI. Asistența macrofinanciară din partea Uniunii ar sprijini stabilizarea economică și agenda reformelor structurale din Georgia, completând resursele puse la dispoziție în cadrul acordului financiar cu FMI.

               (10)

               Asistența macrofinanciară din partea Uniunii ar trebui să aibă drept scop restabilirea unei situații de finanțare externă durabile pentru Georgia, sprijinind astfel dezvoltarea sa economică și socială.

               (11)

               Stabilirea valorii asistenței macrofinanciare din partea Uniunii se bazează pe o evaluare cantitativă completă a nevoilor reziduale de finanțare externă ale Georgiei și ia în considerare capacitatea acestei țări de autofinanțare prin resurse proprii, în special rezervele internaționale puse la dispoziția sa. Asistența macrofinanciară din partea Uniunii ar trebui să completeze programele și resursele furnizate de FMI și Banca Mondială. Stabilirea valorii asistenței ia în considerare, de asemenea, contribuțiile financiare preconizate din partea donatorilor bilaterali și multilaterali și necesitatea de a asigura o repartizare echitabilă a obligațiilor între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Georgia și valoarea adăugată a implicării Uniunii în general.

               (12)

               Luând în considerare nevoile reziduale de finanțare externă ale Georgiei, nivelul său de dezvoltare economică și socială, măsurat în funcție de venitul pe cap de locuitor, și incidența sărăciei, precum și gradul său de îndatorare, o parte din asistență ar trebui furnizată sub formă de granturi.

               (13)

               Comisia ar trebui să asigure faptul că asistența macrofinanciară din partea Uniunii este conformă, din punct de vedere juridic și al conținutului, cu principiile-cheie ale acțiunii externe consacrate la articolul 21 din Tratatul privind Uniunea Europeană și cu obiectivele și măsurile esențiale adoptate în cadrul diferitelor domenii de acțiune externă și al altor politici pertinente ale Uniunii.

               (14)

               Asistența macrofinanciară din partea Uniunii ar trebui să sprijine politica externă a Uniunii față de Georgia. Serviciile Comisiei și Serviciul European de Acțiune Externă ar trebui să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (15)

               Asistența macrofinanciară din partea Uniunii ar trebui să susțină angajamentul Georgiei față de valorile pe care le are în comun cu Uniunea, printre care democrația, statul de drept, buna guvernanță, respectarea drepturilor omului, dezvoltarea durabilă și reducerea sărăciei, precum și angajamentul său față de principiile privind schimburile comerciale deschise, echitabile și reglementate.

               (16)

               O condiție prealabilă pentru acordarea asistenței macrofinanciare din partea Uniunii este ca Georgia să respecte mecanismele democratice reale, printre care un sistem parlamentar pluripartit și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice din Georgia și să promoveze reformele structurale având ca scop sprijinirea creșterii sustenabile și favorabile incluziunii, crearea de locuri de muncă și consolidarea bugetară. Asistența macrofinanciară din partea Uniunii acordată Georgiei ar trebui să includă și măsuri care să sprijine punerea în aplicare a Acordului de asociere, inclusiv a DCFTA. Pentru a garanta faptul că obiectivele specifice pot fi evaluate în mod adecvat, este necesar ca ele să fie formulate într-un mod verificabil și măsurabil. Atât îndeplinirea condițiilor prealabile, cât și realizarea obiectivelor respective ar trebui monitorizate periodic de către Comisie și Serviciul European de Acțiune Externă. În cazul în care condiția prealabilă și obiectivele nu sunt îndeplinite sau în cazul în care obiectivele și principiile prevăzute de Acordul de asociere sunt, în general, ignorate, Comisia ar trebui să suspende temporar sau să anuleze plata asistenței macrofinanciare din partea Uniunii.

               (17)

               Pentru a se asigura că interesele financiare ale Uniunii în legătură cu asistența macrofinanciară acordată sunt protejate în mod eficient, Georgia ar trebui să adopte măsuri corespunzătoare privind prevenirea și combaterea fraudei, a corupției și a oricăror alte nereguli legate de asistența macrofinanciară a Uniunii. În plus, ar trebui să se adopte dispoziții care să prevadă efectuarea de verificări de către Comisie și de audituri de către Curtea de Conturi.

               (18)

               Punerea la dispoziție a asistenței macrofinanciare din partea Uniunii nu aduce atingere competențelor Parlamentului European și ale Consiliului, în calitate de autoritate bugetară.

               (19)

               Sumele aferente asistenței macrofinanciare acordate sub formă de granturi și sumele provizioanelor necesare pentru asistența macrofinanciară acordată sub formă de împrumuturi ar trebui să corespundă creditelor bugetare prevăzute în cadrul financiar multianual.

               (20)

               Asistența macrofinanciară din partea Uniunii ar trebui gestionată de către Comisie. Pentru a garanta că Parlamentul European și Consiliul pot să urmărească punerea în aplicare a prezentei decizii, Comisia ar trebui să le informeze periodic cu privire la evoluțiile legate de asistență și să le furnizeze documentele relevante.

               (21)

               În vederea asigurării unor condiții uniforme pentru punerea în aplicare a prezentei decizii, ar trebui conferite competențe de executare Comisiei. Aceste competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (3).

               (22)

               Asistența macrofinanciară din partea Uniunii ar trebui să facă obiectul unor condiții de politică economică, ce urmează a fi stabilite într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile georgiene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu acest regulament, procedura de consultare ar trebui să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței de peste 90 de milioane EUR, este adecvat să se utilizeze procedura de examinare pentru operațiunile care depășesc acest prag. Luând în considerare cuantumul asistenței macrofinanciare din partea Uniunii acordate Georgiei, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare,

         ADOPTĂ PREZENTA DECIZIE:
   Articolul 1
   (1)   Uniunea pune la dispoziția Georgiei asistență macrofinanciară cu o valoare maximă de 45 de milioane EUR (denumită în continuare „asistența macrofinanciară din partea Uniunii”), cu scopul de a sprijini stabilizarea economică a Georgiei și o agendă consistentă de reforme. Din suma maximă respectivă, până la 35 de milioane EUR sunt furnizate sub formă de împrumuturi și până la 10 milioane EUR sub formă de granturi. Deblocarea asistenței macrofinanciare a Uniunii se realizează sub rezerva aprobării de către Parlamentul European și de către Consiliu a bugetului Uniunii pentru anul respectiv. Asistența contribuie la acoperirea nevoilor Georgiei legate de balanța de plăți, astfel cum au fost identificate în programul FMI.
   (2)   Pentru a finanța componenta de împrumut a asistenței macrofinanciare a Uniunii, Comisia este împuternicită, în numele Uniunii, să împrumute fondurile necesare de pe piețele de capital sau de la instituții financiare și să le împrumute mai departe Georgiei. Împrumuturile au o scadență medie de maximum 15 ani.
   (3)   Punerea la dispoziție a asistenței macrofinanciare din partea Uniunii este gestionată de Comisie, în conformitate cu acordurile sau înțelegerile încheiate între FMI și Georgia și cu principiile și obiectivele-cheie ale reformelor economice stabilite în Acordul de asociere, inclusiv DCFTA.
   Comisia informează periodic Parlamentul European și Consiliul cu privire la evoluția asistenței macrofinanciare a Uniunii, inclusiv în legătură cu tragerile din aceasta, și furnizează acestor instituții documentele relevante în timp util.
   (4)   Asistența macrofinanciară din partea Uniunii se acordă pentru o perioadă de doi ani și jumătate începând cu prima zi de la intrarea în vigoare a memorandumului de înțelegere menționat la articolul 3 alineatul (1).
   (5)   În cazul în care nevoile de finanțare ale Georgiei se reduc în mod fundamental în cursul perioadei de plată a asistenței macrofinanciare din partea Uniunii comparativ cu proiecțiile inițiale, Comisia, hotărând în conformitate cu procedura de consultare menționată la articolul 7 alineatul (2), reduce cuantumul asistenței, o suspendă sau o anulează.
   Articolul 2
   (1)   O condiție prealabilă pentru acordarea asistenței macrofinanciare din partea Uniunii este ca Georgia să respecte mecanismele democratice reale, printre care un sistem parlamentar pluripartit, și statul de drept și să garanteze respectarea drepturilor omului.
   (2)   Comisia și Serviciul European de Acțiune Externă monitorizează îndeplinirea condiției prealabile prevăzute la alineatul (1) pe parcursul întregului ciclu de viață al asistenței macrofinanciare din partea Uniunii.
   (3)   Alineatele (1) și (2) de la prezentul articol se aplică în conformitate cu Decizia 2010/427/UE a Consiliului (4).
   Articolul 3
   (1)   Comisia, în conformitate cu procedura de consultare menționată la articolul 7 alineatul (2), convine cu autoritățile georgiene asupra unor condiții de politică economică și financiare clar definite, axate pe reforme structurale și pe finanțe publice solide, cărora trebuie să li se subordoneze asistența macrofinanciară a Uniunii și care urmează să fie expuse într-un memorandum de înțelegere („memorandumul de înțelegere”) care cuprinde un calendar pentru îndeplinirea condițiilor respective. Condițiile financiare și de politică economică prevăzute în memorandumul de înțelegere sunt coerente cu acordurile sau înțelegerile menționate la articolul 1 alineatul (3), inclusiv cu programele de reformă structurală și de ajustare macroeconomică implementate de Georgia cu sprijinul FMI.
   (2)   Condițiile menționate la alineatul (1) vizează, în special, creșterea eficienței, a transparenței și a responsabilității sistemelor de gestionare a finanțelor publice din Georgia, inclusiv în ceea ce privește utilizarea asistenței macrofinanciare din partea Uniunii. Progresele înregistrate cu privire la deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii trebuie să fie și ele luate în considerare în mod corespunzător în momentul elaborării măsurilor de politică. Progresele înregistrate pentru realizarea obiectivelor respective sunt monitorizate periodic de Comisie.
   (3)   Condițiile financiare detaliate ale asistenței macrofinanciare din partea Uniunii se stabilesc într-un acord de împrumut și într-un acord de grant care urmează a fi încheiate între Comisie și autoritățile din Georgia.
   (4)   Comisia verifică periodic îndeplinirea în continuare a condițiilor menționate la articolul 4 alineatul (3), inclusiv conformitatea politicilor economice ale Georgiei cu obiectivele asistenței macrofinanciare din partea Uniunii. În cadrul acestor verificări, Comisia acționează în strânsă coordonare cu FMI și Banca Mondială și, dacă este necesar, cu Parlamentul European și Consiliul.
   Articolul 4
   (1)   Sub rezerva condițiilor menționate la alineatul (3), asistența macrofinanciară din partea Uniunii este pusă la dispoziție de către Comisie în două tranșe, fiecare tranșă conținând o componentă de împrumut și una de grant. Mărimea fiecărei tranșe este stabilită în memorandumul de înțelegere.
   (2)   Suma aferentă asistenței macrofinanciare din partea Uniunii oferită sub formă de împrumuturi este furnizată, dacă este cazul, în conformitate cu Regulamentul (CE, Euratom) nr. 480/2009 al Consiliului (5).
   (3)   Comisia decide vărsarea tranșelor cu condiția îndeplinirii tuturor condițiilor următoare:

               (a)

               condiția prealabilă prevăzută la articolul 2 alineatul (1);

               (b)

               o implementare continuă și satisfăcătoare a unui program de politică ce conține măsuri ferme de ajustare și de reformă structurală, sprijinite de un mecanism de creditare al FMI fără caracter prudențial; și

               (c)

               implementarea satisfăcătoare a condițiilor financiare și de politică economică convenite în memorandumul de înțelegere.

         Eliberarea celei de a doua tranșe nu are loc, în principiu, mai devreme de trei luni de la punerea la dispoziție a primei tranșe.
   (4)   În cazul în care condițiile menționate la alineatul (3) primul paragraf nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele respectivei suspendări sau anulări.
   (5)   Asistența macrofinanciară din partea Uniunii este plătită Băncii Naționale a Georgiei. Sub rezerva dispozițiilor stabilite în memorandumul de înțelegere, care includ o confirmare a nevoilor reziduale de finanțare bugetară, fondurile Uniunii pot fi transferate Ministerului de Finanțe al Georgiei în calitate de beneficiar final.
   Articolul 5
   (1)   Operațiunile de contractare și de acordare a împrumutului legate de componenta de împrumut a asistenței macrofinanciare din partea Uniunii se efectuează în euro, utilizând aceeași dată a valorii de referință, și nu implică, pentru Uniune, transformarea scadenței și nici expunerea acesteia la riscuri legate de cursul de schimb sau de rata dobânzii sau la vreun alt tip de risc comercial.
   (2)   În cazul în care condițiile permit acest lucru și la solicitarea Georgiei, Comisia poate lua măsurile necesare pentru a asigura includerea în termenii și condițiile de acordare a împrumutului a unei clauze de rambursare anticipată, precum și corelarea acestei clauze cu o clauză corespondentă în termenii și condițiile operațiunilor de contractare a împrumutului.
   (3)   Dacă circumstanțele permit îmbunătățirea ratei dobânzii împrumutului și dacă Georgia solicită acest lucru, Comisia poate decide refinanțarea integrală sau parțială a împrumuturilor sale contractate inițiale sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și nu au ca efect prelungirea termenului de scadență al împrumuturilor contractate în cauză sau majorarea valorii capitalului restant la data refinanțării sau restructurării.
   (4)   Toate costurile înregistrate de Uniune care au legătură cu operațiunile de contractare și de acordare a împrumutului prevăzute în prezenta decizie sunt suportate de Georgia.
   (5)   Comisia informează Parlamentul European și Consiliul cu privire la evoluția operațiunilor menționate la alineatele (2) și (3).
   Articolul 6
   (1)   Asistența macrofinanciară din partea Uniunii este pusă în aplicare în conformitate cu Regulamentul (UE, Euratom) nr. 966/2012 al Parlamentului European și al Consiliului (6) și cu Regulamentul delegat (UE) nr. 1268/2012 al Comisiei (7).
   (2)   Executarea asistenței macrofinanciare din partea Uniunii face obiectul unei gestiuni directe.
   (3)   Acordul de împrumut și acordul de grant menționate la articolul 3 alineatul (3) conțin dispoziții care:

               (a)

               asigură faptul că Georgia verifică periodic dacă finanțarea acordată din bugetul Uniunii a fost utilizată în mod corect, adoptă măsurile corespunzătoare de prevenire a neregulilor și a fraudei și, atunci când este necesar, deschide acțiuni în justiție pentru recuperarea oricăror fonduri furnizate în temeiul prezentei decizii care au fost deturnate;

               (b)

               asigură protecția intereselor financiare ale Uniunii, prevăzând îndeosebi măsuri specifice pentru prevenirea și combaterea fraudei, a corupției și a oricăror alte nereguli care afectează asistența macrofinanciară din partea Uniunii, în conformitate cu Regulamentul (CE, Euratom) nr. 2988/95 al Consiliului (8), cu Regulamentul (Euratom, CE) nr. 2185/96 al Consiliului (9) și cu Regulamentul (UE, Euratom) nr. 883/2013 al Parlamentului European și al Consiliului (10);

               (c)

               autorizează în mod expres Comisia, inclusiv Oficiul European de Luptă Antifraudă sau reprezentanții acestora, să efectueze verificări, inclusiv verificări și inspecții la fața locului;

               (d)

               acordă în mod expres Comisiei și Curții de Conturi competența de a efectua audituri atât în timpul, cât și după perioada de disponibilitate a asistenței macrofinanciare a Uniunii, inclusiv audituri ale documentelor și audituri la fața locului, cum ar fi evaluările operaționale; și

               (e)

               asigură faptul că Uniunea are dreptul la rambursarea anticipată a împrumutului și/sau la rambursarea integrală a grantului atunci când s-a stabilit că, în ceea ce privește gestionarea asistenței macrofinanciare din partea Uniunii, Georgia s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

         (4)   Înainte de implementarea asistenței macrofinanciare din partea Uniunii, Comisia evaluează, prin intermediul unei evaluări operaționale, soliditatea mecanismelor financiare, procedurile administrative și mecanismele interne și externe de control ale Georgiei care sunt relevante pentru această asistență.
   Articolul 7
   (1)   Comisia este asistată de un comitet. Comitetul respectiv reprezintă un comitet în sensul Regulamentului (UE) nr. 182/2011.
   (2)   În cazul în care se face trimitere la prezentul alineat, se aplică articolul 4 din Regulamentul (UE) nr. 182/2011.
   Articolul 8
   (1)   Până la data de 30 iunie a fiecărui an, Comisia înaintează Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a punerii în aplicare. Respectivul raport:

               (a)

               examinează progresele înregistrate în punerea în aplicare a asistenței macrofinanciare din partea Uniunii;

               (b)

               evaluează situația și perspectivele economice ale Georgiei, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)

               indică legătura dintre condițiile de politică economică prevăzute în memorandumul de înțelegere, performanțele economice și bugetare ale Georgiei la acea dată și deciziile Comisiei de a pune la dispoziție tranșele asistenței macrofinanciare din partea Uniunii.

         (2)   În cel mult doi ani de la expirarea perioadei de disponibilitate menționate la articolul 1 alineatul (4), Comisia prezintă Parlamentului European și Consiliului un raport de evaluare ex-post, care analizează rezultatele și eficiența asistenței macrofinanciare din partea Uniunii deja acordate și măsura în care aceasta a contribuit la obiectivele asistenței.
   Articolul 9
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Strasbourg, 18 aprilie 2018.

            Pentru Parlamentul European

            Președintele

         A. TAJANI

            Pentru Consiliu

            Președintele

         L. PAVLOVA

      (1)  Poziția Parlamentului European din 14 martie 2018 (nepublicată încă în Jurnalul Oficial) și Decizia Consiliului din 12 aprilie 2018.

      (2)  Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (JO L 261, 30.8.2014, p. 4).

      (3)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

      (4)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (5)  Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (JO L 145, 10.6.2009, p. 10).

      (6)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (7)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      (8)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

      (9)  Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

      (10)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).


title: Decizia (UE) 2018/615 a Consiliului din 16 aprilie 2018 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banque de France

text:
               23.4.2018

               RO

               Jurnalul Oficial al Uniunii Europene

               L 102/9

         DECIZIA (UE) 2018/615 A CONSILIULUI
   din 16 aprilie 2018
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banque de France
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea din 9 martie 2018 a Băncii Centrale Europene către Consiliul Uniunii Europene cu privire la auditorii externi ai Banque de France (BCE/2018/9) (1),
   întrucât:

               (1)

               Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

               (2)

               Conform articolului L.142-2 din Codul monetar și financiar, Consiliul general al Banque de France numește doi auditori statutari pentru a efectua auditul conturilor Banque de France.

               (3)

               Mandatul auditorilor externi ai Banque de France a încetat după efectuarea auditului aferent exercițiului financiar 2017. Prin urmare, este necesară desemnarea unor auditori externi începând cu exercițiul financiar 2018.

               (4)

               Banque de France a selectat Mazars și KPMG S.A. drept auditori externi pentru exercițiile financiare 2018-2023.

               (5)

               Consiliul guvernatorilor BCE a recomandat numirea împreună a Mazars și KPMG S.A. drept auditori externi ai Banque de France pentru exercițiile financiare 2018-2023.

               (6)

               În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,

         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (4) se înlocuiește cu următorul text:

      „(4)   Mazars și KPMG S.A. sunt aprobați drept auditori externi ai Banque de France pentru exercițiile financiare 2018-2023.”

   Articolul 2
   Prezenta decizie produce efecte de la data notificării acesteia.
   Articolul 3
   Prezenta decizie se adresează BCE.

      Adoptată la Luxemburg, 16 aprilie 2018.

            Pentru Consiliu

            Președintele

         F. MOGHERINI

      (1)  JO C 107, 22.3.2018, p. 1.

      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia (UE) 2018/616 a Consiliului din 17 aprilie 2018 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XIII (Transporturile) la Acordul privind SEE

text:
                  23.4.2018

                  RO

                  Jurnalul Oficial al Uniunii Europene

                  L 102/11

            DECIZIA (UE) 2018/616 A CONSILIULUI
      din 17 aprilie 2018
      privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XIII (Transporturile) la Acordul privind SEE
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolele 91 și 172, coroborate cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XIII (Transporturile) la Acordul privind SEE.

                  (3)

                  Regulamentul (UE) nr. 1305/2014 al Comisiei (3) urmează să fie încorporat în Acordul privind SEE.

                  (4)

                  Prin urmare, anexa XIII (Transporturile) la Acordul privind SEE ar trebui modificată în consecință.

                  (5)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a anexei XIII (Transporturile) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Luxemburg, 17 aprilie 2018.

               Pentru Consiliu

               Președintele

            E. ZAHARIEVA

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         (3)  Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 (JO L 356, 12.12.2014, p. 438).

         PROIECT
         DECIZIA NR. …/2018 A COMITETULUI MIXT AL SEE
         din …
         de modificare a anexei XIII (Transporturile) la Acordul privind SEE
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:

                     (1)

                     Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 (1) urmează să fie încorporat în Acordul privind SEE.

                     (2)

                     Regulamentul (UE) nr. 1305/2014 abrogă Regulamentul (CE) nr. 62/2006 al Comisiei (2), care este încorporat în Acordul privind SEE și care, prin urmare, urmează să fie eliminat din Acordul privind SEE.

                     (3)

                     Prin urmare, anexa XIII la Acordul privind SEE ar trebui modificată în consecință,

               ADOPTĂ PREZENTA DECIZIE:
         Articolul 1
         În anexa XIII la Acordul privind SEE, textul de la punctul 37h [Regulamentul (CE) nr. 62/2006 al Comisiei] se înlocuiește cu următorul text:
         „32014 R 1305: Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 (JO L 356, 12.12.2014, p. 438).
         În sensul prezentului acord, regulamentul se citește cu următoarea adaptare:
         După secțiunea 7.1.4 alineatul (3) din anexă, se adaugă următorul alineat:

                     (4)

                     Autoritatea AELS de Supraveghere are statut de observator în cadrul comitetului director.”

               Articolul 2
         Textele Regulamentului (UE) nr. 1305/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         Articolul 3
         Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Deciziei nr. xx/xxxx a Comitetului mixt al SEE din x.xx.xxxx (3) [care încorporează Directiva 2012/34/UE], dacă această dată este ulterioară celei dintâi.
         Articolul 4
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii Comitetului mixt al SEE

            (1)  JO L 356, 12.12.2014, p. 438.

            (2)  JO L 13, 18.1.2006, p. 1.

            (*1)  [Nu au fost semnalate obligații constituționale.] [Au fost semnalate obligații constituționale.]

            (3)  JO L …


title: Decizia (UE) 2018/635 a Consiliului din 17 aprilie 2018 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE

text:
                  25.4.2018

                  RO

                  Jurnalul Oficial al Uniunii Europene

                  L 105/21

            DECIZIA (UE) 2018/635 A CONSILIULUI
      din 17 aprilie 2018
      privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolele 50 și 114, coroborate cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXII (Dreptul societăților comerciale) și Protocolul 37 (care cuprinde lista prevăzută la articolul 101) la Acordul privind SEE.

                  (3)

                  Regulamentul (UE) nr. 537/2014 al Parlamentului European și al Consiliului (3) urmează să fie încorporat în Acordul privind SEE.

                  (4)

                  Directiva 2014/56/UE a Parlamentului European și a Consiliului (4) urmează să fie încorporată în Acordul privind SEE.

                  (5)

                  Pentru buna funcționare a Acordului privind SEE, Protocolul 37 la Acordul privind SEE urmează să fie extins pentru a include Comitetul organismelor europene de supraveghere a auditului, înființat prin Regulamentul (UE) nr. 537/2014, iar anexa XXII la Acordul privind SEE urmează să fie modificată pentru a preciza procedurile de asociere cu acest comitet.

                  (6)

                  Prin urmare, anexa XXII și Protocolul 37 la Acordul privind SEE ar trebui modificate în mod corespunzător.

                  (7)

                  Poziția Uniunii în cadrul Comitetului mixt al SEE ar trebui, prin urmare, să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Luxemburg, 17 aprilie 2018.

               Pentru Consiliu

               Președintele

            E. ZAHARIEVA

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         (3)  Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (JO L 158, 27.5.2014, p. 77).

         (4)  Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate (JO L 158, 27.5.2014, p. 196).

         PROIECT
         DECIZIA NR. …/… A COMITETULUI MIXT AL SEE
         din …
         de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:

                     (1)

                     Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (1), astfel cum a fost rectificat în JO L 170, 11.6.2014, p. 66, urmează să fie încorporat în Acordul privind SEE.

                     (2)

                     Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate (2) urmează să fie încorporată în Acordul privind SEE.

                     (3)

                     Pentru buna funcționare a Acordului privind SEE, Protocolul 37 la Acordul privind SEE urmează să fie extins pentru a include Comitetul organismelor europene de supraveghere a auditului (COESA), înființat prin Regulamentul (UE) nr. 537/2014, iar anexa XXII la Acordul privind SEE urmează să fie modificată pentru a preciza procedurile de asociere cu acest comitet.

                     (4)

                     Prin urmare, anexa XXII și Protocolul 37 la Acordul privind SEE ar trebui modificate în mod corespunzător,

               ADOPTĂ PREZENTA DECIZIE:
         Articolul 1
         Anexa XXII la Acordul privind SEE se modifică după cum urmează:

                     1.

                     La punctul 10f (Directiva 2006/43/CE a Parlamentului European și a Consiliului) se adaugă următorul text:

                                 „—

                                    32014 L 0056: Directiva 2014/56/UE a Parlamentului European și a Consiliului din 16 aprilie 2014 (JO L 158, 27.5.2014, p. 196).

                           În sensul prezentului acord, dispozițiile directivei se citesc cu următoarea adaptare:
                     La articolul 30c alineatul (3), în ceea ce privește statele AELS, cuvintele «astfel cum sunt stabilite în Carta drepturilor fundamentale a Uniunii Europene» nu se aplică.”

                     2.

                     După punctul 10i (Directiva 2013/34/UE a Parlamentului European și a Consiliului) se introduce următorul text:

                                 „10j.

                                    32014 R 0537: Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (JO L 158, 27.5.2014, p. 77), astfel cum a fost rectificat în JO L 170, 11.6.2014, p. 66.
                                 Modalități de asociere a statelor AELS, în conformitate cu articolul 101 din acord:

                                             Autoritățile competente ale statelor AELS menționate la articolul 32 alineatul (1) din Directiva 2006/43/CE au dreptul de a participa pe deplin în cadrul Comitetului european de supraveghere a auditului (COESA), în aceleași condiții ca și autoritățile competente ale statelor membre ale UE, dar nu au drept de vot. Membrii din statele AELS nu sunt eligibili pentru președinția COESA în temeiul articolului 30 alineatul (6).

                                             În sensul prezentului acord, dispozițiile regulamentului se citesc cu următoarele adaptări:

                                                         (a)

                                                         Cuvintele «dreptul Uniunii sau prin dreptul intern» se înlocuiesc cu «Acordul privind SEE sau prin dreptul intern», «dreptul Uniunii și de dreptul intern» cu «Acordul privind SEE și de dreptul intern», iar cuvintele «dreptului Uniunii sau dreptului intern» se înlocuiesc cu «Acordului privind SEE sau dreptului intern» și «dreptului Uniunii sau al dreptului intern» cu «Acordului privind SEE sau al dreptului intern».

                                                         (b)

                                                         La articolul 41, în ceea ce privește statele AELS:

                                                                     (i)

                                                                     cuvintele «17 iunie 2020» se citesc «șase ani de la data intrării în vigoare a Deciziei nr. …/… a Comitetului mixt al SEE din … [prezenta decizie]»;

                                                                     (ii)

                                                                     cuvintele «17 iunie 2023» se citesc «nouă ani de la data intrării în vigoare a Deciziei nr. …/… a Comitetului mixt al SEE din … [prezenta decizie]»;

                                                                     (iii)

                                                                     cuvintele «16 iunie 2014» se citesc «data intrării în vigoare a Deciziei nr. …/… a Comitetului mixt al SEE din … [prezenta decizie]»;

                                                                     (iv)

                                                                     cuvintele «17 iunie 2016» se citesc «doi ani de la data intrării în vigoare a Deciziei nr. …/… a Comitetului mixt al SEE din … [prezenta decizie]».

                                                         (c)

                                                         La articolul 44, în ceea ce privește statele AELS, cuvintele «de la 17 iunie 2017» se citesc «la un an de la data intrării în vigoare a Deciziei nr. …/… a Comitetului mixt al SEE din … [prezenta decizie]».”

               Articolul 2
         La Protocolul 37 la Acordul privind SEE se adaugă următorul punct:

                        „40.

                        Comitetul organismelor europene de supraveghere a auditului (COESA) [Regulamentul (UE) nr. 537/2014 al Parlamentului European și al Consiliului].”

         Articolul 3
         Textele Regulamentului (UE) nr. 537/2014, astfel cum a fost rectificat în JO L 170, 11.6.2014, p. 66, și ale Directivei 2014/56/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         Articolul 4
         Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         Articolul 5
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles, …

                  Pentru Comitetul mixt al SEE

                  Președintele

                  Secretarii Comitetului mixt al SEE

            (1)  JO L 158, 27.5.2014, p. 77.

            (2)  JO L 158, 27.5.2014, p. 196.

            (*1)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE) 2018/641 a Consiliului din 17 aprilie 2018 privind poziția care urmează să fie adoptată în numele Uniunii Europene în cadrul Comitetului de asociere UE-Algeria în ceea ce privește modificarea condițiilor de punere în aplicare a preferințelor tarifare pentru produsele agricole și produsele agricole prelucrate prevăzute la articolul 14 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte

text:
               26.4.2018

               RO

               Jurnalul Oficial al Uniunii Europene

               L 106/17

         DECIZIA (UE) 2018/641 A CONSILIULUI
   din 17 aprilie 2018
   privind poziția care urmează să fie adoptată în numele Uniunii Europene în cadrul Comitetului de asociere UE-Algeria în ceea ce privește modificarea condițiilor de punere în aplicare a preferințelor tarifare pentru produsele agricole și produsele agricole prelucrate prevăzute la articolul 14 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (1) (denumit în continuare „Acordul de asociere”), a fost semnat la 22 aprilie 2002 și a intrat în vigoare la 1 septembrie 2005.

               (2)

               Ca urmare a dificultăților întâmpinate de Republica Algeriană Democratică și Populară (denumită în continuare „Algeria”) în ceea ce privește eliminarea progresivă a tarifelor în cazul taxelor vamale pentru produsele agricole și produsele agricole prelucrate, Uniunea și Algeria au ajuns la un acord cu privire la modificările acceptabile ale taxelor de bază, ale cantităților și ale calendarului de eliminare progresivă a tarifelor stabilite inițial, conform condițiilor prevăzute în Protocoalele nr. 2 și nr. 5 la Acordul de asociere.

               (3)

               Articolul 16 din Acordul de asociere prevede, în anumite condiții, o eventuală modificare unilaterală a dispozițiilor tarifare convenite. Cu toate acestea, partea care efectuează modificarea urmează să acorde importurilor care provin de la cealaltă parte un avantaj comparabil. În conformitate cu articolul 16 alineatul (2) din Acordul de asociere, Comitetul de asociere UE-Algeria (denumit în continuare „Comitetul de asociere”) urmează să se întrunească pentru a ține seama de interesele celeilalte părți. Potrivit articolului 97 din Acordul de asociere, Comitetul de asociere are competența de a lua decizii pentru gestionarea acordului respectiv. Se impune adoptarea unei decizii de către Comitetul de asociere cu privire la modificările preconizate.

               (4)

               Se impune să se stabilească poziția care urmează să fie adoptată, în numele Uniunii, în cadrul Comitetului de asociere, având în vedere faptul că decizia Comitetului de asociere este obligatorie pentru Uniune, în conformitate cu articolul 97 din Acordul de asociere, și este susceptibilă de a influența în mod decisiv conținutul dreptului Uniunii, în special Protocoalele nr. 2 și nr. 5 la Acordul de asociere,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului de asociere UE-Algeria, în ceea ce privește modificarea condițiilor de punere în aplicare a preferințelor tarifare pentru produsele agricole și produsele agricole prelucrate prevăzute la articolul 14 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte se întemeiază pe proiectul de decizie al Comitetului de asociere, atașat la prezenta decizie.
   Articolul 2
   Decizia Comitetului de asociere se publică în Jurnalul Oficial al Uniunii Europene imediat ce este adoptată.
   Articolul 3
   Prezenta decizie intră în vigoare la data adoptării.

      Adoptată la Luxemburg, 17 aprilie 2018.

            Pentru Consiliu

            Președintele

         E. ZAHARIEVA

      (1)  JO L 265, 10.10.2005, p. 2.

      PROIECT
      DECIZIA … A COMITETULUI DE ASOCIERE UE-ALGERIA
      din …
      privind modificarea condițiilor de punere în aplicare a preferințelor tarifare pentru produsele agricole și produsele agricole prelucrate prevăzute la articolul 14 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte
      COMITETUL DE ASOCIERE UE-ALGERIA,
      având în vedere Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (1),
      întrucât:

                  (1)

                  Ca urmare a dificultăților întâmpinate de Republica Algeriană Democratică și Populară (denumită în continuare „Algeria”) în ceea ce privește eliminarea progresivă a tarifelor în cazul taxelor vamale pentru produsele agricole și produsele agricole prelucrate, astfel cum sunt definite în condițiile prevăzute de Protocoalele nr. 2 și nr. 5 la Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „Acordul de asociere”), un grup de experți din cadrul Comisiei Europene și din Algeria s-a reunit de șase ori în perioada septembrie 2010-iulie 2011.

                  (2)

                  În urma acestor consultări s-a ajuns la un acord cu privire la modificările acceptabile ale taxelor de bază, ale cantităților și ale calendarului de eliminare progresivă a tarifelor stabilite inițial, în conformitate cu condițiile prevăzute în Protocoalele nr. 2 și nr. 5 la Acordul de asociere.

                  (3)

                  Articolul 16 din Acordul de asociere prevede, în anumite condiții, o eventuală modificare unilaterală a dispozițiilor tarifare convenite. Cu toate acestea, partea care efectuează modificarea urmează să acorde importurilor care provin de la cealaltă parte un avantaj comparabil. În conformitate cu articolul 16 alineatul (2) din Acordul de asociere, Comitetul de asociere UE-Algeria (denumit în continuare „Comitetul de asociere”) urmează să se întrunească pentru a ține seama de interesele celeilalte părți.

                  (4)

                  Conform articolului 97 din Acordul de asociere, Comitetul de asociere are competența de a lua decizii pentru gestionarea acordului respectiv. Prin urmare, se impune adoptarea unei decizii de către Comitetul de asociere cu privire la modificările preconizate,

            ADOPTĂ PREZENTA DECIZIE:
      Articolul 1
      Condițiile privind tarifele și durata convenite în cadrul consultărilor bilaterale și care sunt prevăzute în anexa la prezenta decizie aduc modificări condițiilor tarifare stabilite inițial pentru produsele agricole și respectiv produsele agricole prelucrate care figurează în Protocoalele nr. 2 și nr. 5 la Acordul de asociere.
      Articolul 2
      Prezenta decizie intră în vigoare în ziua următoare datei publicării în Jurnalul Oficial al Uniunii Europene.

         Adoptată la.…, …

               Pentru Consiliul de asociere UE-Algeria

               Președintele

         (1)  JO UE L 265, 10.10.2005, p. 2.

         ANEXĂ

                     1.

                     Ca urmare a introducerii de către Republica Algeriană Democratică și Populară (denumită în continuare „Algeria”) a unei cereri oficiale de revizuire a calendarului de eliminare progresivă a tarifelor pentru produsele agricole și produsele agricole prelucrate în cadrul celei de a cincea reuniuni a Consiliului de asociere, care a avut loc la 15 iunie 2010, și după șase runde de consultări, părțile au convenit, la 11 iulie 2011, asupra unor noi dispoziții de modificare a condițiilor tarifare prevăzute în Protocoalele nr. 2 și nr. 5 la Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „Acordul de asociere”), pe baza unei liste de 36 de subpoziții tarifare (34 de subpoziții pentru produse agricole și două subpoziții pentru produse agricole prelucrate).

                     2.

                     În conformitate cu articolul 16 din Acordul de asociere, partea care aduce modificări condițiilor stabilite în respectivul acord urmează să acorde celeilalte părți o compensare cu un efect echivalent.
                     Memorandumul algerian din iunie 2010 prevedea eliminarea a 34 de subpoziții tarifare preferențiale pentru produse agricole din Uniune și a două subpoziții pentru produse agricole prelucrate.

                     3.

                     În urma a șase reuniuni (în perioada septembrie 2010 - iulie 2011) care s-au încheiat printr-un acord sub forma unui proces-verbal la 11 iulie 2011, părțile au convenit să elimine, din Protocolul nr. 2 la Acordul de asociere, 25 de subpoziții preferențiale pentru produse agricole și două subpoziții pentru produse agricole prelucrate prevăzute de Protocolul nr. 5 la Acordul de asociere, cu privire la exporturile Uniunii către Algeria. De asemenea, aceștia au ajuns la un acord cu privire la acordarea unei compensări pentru Uniune, cu un efect echivalent în ceea ce privește pierderile în materie de taxe vamale suportate de operatorii din Uniune ca urmare a creșterii a două subpoziții tarifare preferențiale agricole existente: animale vii din specia bovine, reproducători de rasă pură și grâu comun, altul decât cel destinat însămânțării.
                     Detaliile acestor modificări sunt prevăzute în prezenta anexă.

                     4.

                     Restului produselor menționate la articolul 14 alineatul (2) din respectivul acord li se aplică preferințele tarifare prevăzute inițial în Protocoalele nr. 2 și nr. 5 la Acordul de asociere.

                     5.

                     Modificările condițiilor tarifare prezentate în Protocoalele nr. 2 și nr. 5 la Acordul de asociere au fost aplicate în mod unilateral de Algeria începând cu data de 1 ianuarie 2011, apoi au fost revizuite în urma consultărilor dintre părți. Dispozițiile următoare se aplică de către Algeria începând cu data de 1 octombrie 2012.
                     Contingentele preferențiale acordate Uniunii în temeiul Protocolului nr. 2 la Acordul de asociere referitoare la produsele agricole următoare au fost abrogate de Algeria la 1 octombrie 2012:

                                 Nomenclatura algeriană

                                 Descriere

                                 Tarif vamal aplicat
                                 (%)

                                 Reducerea taxelor vamale
                                 (%)

                                 Contingente tarifare preferențiale
                                 (în tone)

                                 Codul Uniunii

                                 0105.11.10

                                 Pui de o zi pentru carne

                                 5

                                 100

                                 20

                                 0105.11

                                 0105.11.20

                                 Pui de o zi pentru pontă

                                 5

                                 0105.11.30

                                 Pui de o zi pentru reproducere și carne

                                 5

                                 0105.11.40

                                 Pui de o zi pentru reproducere și pontă

                                 5

                                 0713.10.90

                                 Mazăre

                                 5

                                 100

                                 3 000

                                 0713.10.90

                                 0713.20.90

                                 Năut

                                 5

                                 0713.20.00

                                 0713.31.90

                                 Fasole din speciile mungo, hepper sau radiata

                                 5

                                 0713.31.00

                                 0713.32.90

                                 Fasole mică roșie

                                 5

                                 0713.32.00

                                 0713.33.90

                                 Fasole albă

                                 5

                                 0713.33.90

                                 0713.39.90

                                 Alte tipuri de fasole

                                 5

                                 0713.39.00

                                 0713.40.90

                                 Linte

                                 5

                                 0713.40.00

                                 0713.50.90

                                 Fasole păstăi

                                 5

                                 0713.50.00

                                 0713.90.90

                                 Alte legume păstăi

                                 5

                                 0713.90.00

                                 0805.10.00

                                 Portocale

                                 30

                                 20

                                 100

                                 0805.10

                                 0805.20.00

                                 Mandarine (inclusiv tangerine și satsumas); clementine, wilkings și hibrizi similari de citrice

                                 30

                                 0805.20

                                 0805.40.00

                                 Grepfrut și pomelo

                                 30

                                 0805.40

                                 0805.50.00

                                 Lămâi (Citrus limon, Citrus limonum) și lămâi mici „lime” (Citrus aurantifolia, Citrus latifolia)

                                 30

                                 0805.50

                                 0805.90.00

                                 Alte citrice

                                 30

                                 0805.90

                                 1105.20.00

                                 Fulgi granule și aglomerate sub formă de pelete, din cartofi

                                 30

                                 20

                                 100

                                 1105.20.00

                                 1107.10.00

                                 Malț neprăjit

                                 30

                                 100

                                 1 500

                                 1107.10

                                 1108.12.00

                                 Amidon de porumb

                                 30

                                 20

                                 1 000

                                 1108.12

                                 2005.40.00

                                 Alte tipuri de mazăre (Pisum Sativum) preparate sau conservate altfel decât în oțet sau acid acetic, necongelate, altele decât produsele de la poziția 20 06 .

                                 30

                                 100

                                 200

                                 2005.40

                                 2005.60.00

                                 Sparanghel

                                 30

                                 100

                                 500

                                 2005.60

                                 2005.90.00

                                 Alte legume și amestecuri de legume

                                 30

                                 20

                                 200

                                 2005.99

                                 2007.99.00

                                 Preparate neomogenizate, altele decât cele din citrice

                                 30

                                 20

                                 200

                                 2007.99

                           Preferințele tarifare acordate Uniunii în anexa 2 la Protocolul nr. la Acordul de asociere referitoare la produsele agricole următoare au fost abrogate de Algeria la 1 octombrie 2012:

                                 Nomenclatura algeriană

                                 Descriere

                                 Tarif vamal aplicat
                                 (%)

                                 Reducerea taxelor vamale
                                 (%)

                                 Contingente tarifare preferențiale
                                 (în tone)

                                 Codul Uniunii

                                 2105.00.00

                                 Înghețată pentru consum

                                 30

                                 20

                                 3505.10.00

                                 Dextrine și alte amidonuri și fecule modificate

                                 15

                                 100

                           Contingentele preferențiale acordate Uniunuu în temeiul Protocolului nr. 2 la Acordul de asociere referitoare la produsele agricole următoare au fost abrogate de Algeria la 1 octombrie 2012, prin următoarele dispoziții:

                                 Nomenclatura algeriană

                                 Descriere

                                 Tarif vamal aplicat
                                 (%)

                                 Reducerea taxelor vamale
                                 (%)

                                 Contingente tarifare preferențiale
                                 (în tone)

                                 Codul Uniunii

                                 0102.10.00

                                 Animale vii din specia bovină, reproducătoare de rasă pură

                                 5

                                 100

                                 4 950

                                 0102.10.00

                                 1001.90.90

                                 Altele decât de grâu dur, altul decât cel destinat însămânțării

                                 5

                                 100

                                 403 000

                                 1001.90.99

                           Contingentele preferențiale acordate Uniunii în temeiul Protocolului nr. 2 la Acordul de asociere referitoare la produsele agricole următoare au fost reinstituite în totalitate de Algeria la 1 octombrie 2012:

                                 Nomenclatura algeriană

                                 Descriere

                                 Tarif vamal aplicat
                                 (%)

                                 Reducerea taxelor vamale
                                 (%)

                                 Contingente tarifare preferențiale
                                 (în tone)

                                 Codul Uniunii

                                 0102.90.10

                                 Vaci de lapte

                                 5

                                 100

                                 5 000

                                 0102.90

                                 0102.90.20

                                 Vaci gestante și juninci

                                 5

                                 0102.90.90

                                 Altele

                                 30

                                 0406.90.10

                                 Alte brânzeturi moi, nefierte sau brânzeturi cu pastă presată, fiartă pe jumătate sau integral

                                 30

                                 100

                                 800

                                 0406.90
                                 (în afară de 90.01 )

                                 0406.90.90

                                 Alte brânzeturi (de tip italian și Gouda)

                                 30

                                 10.03.00.90

                                 Orz, altul decât destinat însămânțării

                                 15

                                 50

                                 200 000

                                 1003.00.90

                                 1517.10.00

                                 Margarină, cu excepția margarinei lichide

                                 30

                                 100

                                 2 000

                                 1517.10

                                 1517.90.00

                                 Altele

                                 30

                                 1517.90

                                 1701.99.00

                                 Zahăr din trestie sau din sfeclă și zaharoză chimic pură, altele decât cele brute, fără adaos de aromatizanți sau de coloranți

                                 30

                                 100

                                 150 000

                                 1701.99